Caroline Wozniacki a fost eliminată în turul doi al turneului WTA de la Miami, după ce a fost învinsă în trei seturi de Anhelina Kalinina, scor 7-5, 5-7, 4-6.
Caroline Wozniacki, învinsă de Anhelina Kalinina în turul doi la Miami
Caroline Wozniacki s-a oprit în turul doi al turneului WTA de la Miami.
Ajunsă pe locul 129 în ierarhia WTA, fosta lideră mondială a pierdut în trei seturi disputa cu Anhelina Kalinina (36 WTA), în urma unui meci încheiat în trei ore și 17 minute.
În turul trei, Kalinina va întâlni câștigătoarea duelului dintre Paula Badosa (80 WTA) și Aryna Sabalenka (2 WTA).
Miami Open, turneu din categoria WTA 1000, are loc în perioada 19-31 martie. Se joacă pe suprafață hard, pe tabloul principal se află 128 de jucătoare, iar premiile acordate au valoare totală de $8,995,555. Campioana en-titre este Petra Kvitova (este însărcinată și nu va participa la ediția din acest an).